1999/507/EY: Komission päätös, tehty 26 päivänä heinäkuuta 1999, eräistä Malesian niemimaalta ja Australiasta lähtöisin olevia hedelmälepakoita, koiria ja kissoja koskevista suojatoimenpiteistä (tiedoksiannettu numerolla K(1999) 2467) (ETA:n kannalta merkityksellinen teksti)



Virallinen lehti nro L 194 , 27/07/1999 s. 0066 - 0067



KOMISSION PÄÄTÖS, tehty 26 päivänä heinäkuuta 1999, eräistä Malesian niemimaalta ja Australiasta lähtöisin olevia hedelmälepakoita, koiria ja kissoja koskevista suojatoimenpiteistä (tiedoksiannettu numerolla K(1999) 2467) (ETA:n kannalta merkityksellinen teksti) (1999/507/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastuksen järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä kesäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan 1 kohdan, sekä katsoo, että 1) neuvoston direktiivissä 92/65/ETY(3) vahvistetaan tärkeimmät eläinten terveyttä koskevat vaatimukset, jotka jäsenvaltioiden on täytettävä tuodessaan kolmansista maista koiria, kissoja ja muita eläimiä, joissa voi olla raivotauti; eläinlääkärintodistuksia ei ole kuitenkaan vielä yhdenmukaistettu, 2) Australiassa on ilmoitettu ihmishenkiä vaatineista Hendra-tautitapauksista ja Malesiassa ihmishenkiä vaatineista Nipah-tautitapauksista, 3) Pteropus-suvun hedelmälepakoita pidetään Hendra-tautiviruksen luonnollisina kantajina, ja niiden katsotaan kantavan myös Nipah-taudin virusta; nämä nisäkkäät eivät kuitenkaan osoita taudin kliinisiä oireita, ja niissä saattaa olla sekä virus että neutraloivia vasta-aineita, 4) hedelmälepakoita tuodaan satunnaisesti kolmansista maista; vaikuttaa välttämättömältä ottaa käyttöön eräitä Hendra- ja Nipah-tauteja koskevia suojatoimenpiteitä kunnes hedelmälepakoiden tuontiin kolmansista maista sovellettavat eläinten terveyttä koskevat yhteisön vaatimukset tulevat voimaan, 5) Hendra-tauti voi tarttua kissojen välityksellä, ja koirat ja kissa voivat saada Nipah-taudin; altistuminen näille viruksille nopeuttaa sairaiden ja sairaudesta toipuvien eläinten tartunnan saamista, joka voidaan todeta laboratoriokokein, 6) zoonoosien esiintyminen edellä mainituissa maissa voi aiheuttaa vaaran ihmisille ja tartunta-alttiille eläimille yhteisössä, 7) on tarpeen vahvistaa yhteisön tasolla Malesian niemimaalta ja Australiasta lähtöisin olevien hedelmälepakoiden, koirien ja kissojen tuontiin sovellettavia suojatoimenpiteitä, ja 8) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Kielletään Ptoropus-suvun hedelmälepakoiden tuonti Malesian niemimaalta ja Australiasta. 2. Poiketen siitä, mitä 1 kohdassa säädetään, ja rajoittamatta neuvoston direktiivin 92/65/ETY säännösten soveltamista Pteropus-suvun hedelmälepakoita saa tuoda seuraavin edellytyksin: - eläimet ovat peräisin vankeudessa pidetyistä kannoista, ja - eläimet ovat olleet eristettyinä karanteenitiloissa vähintään 60 päivää, ja - eläimille on tehty Hendra- ja Nipah-taudin viruksen vasta-aineen toteamiseksi seerumin neutralisaatiotesti tai hyväksytty ELISA-testi negatiivisin tuloksin toimivaltaisten viranomaisten näitä testejä varten hyväksymässä laboratoriossa kaksi kertaa 21-30 päivän väliajoin otetusta verinäytteestä, joista toinen on otettva 10 päivän kuluessa viennistä. 2 artikla 1. Kielletään koirien ja kissojen tuonti Malesian niemimaalta. 2. Poiketen siitä, mitä 1 kohdassa säädetään, koiria ja kissoja saa tuoda seuraavin edellytyksin: - eläimet eivät ole olleet kosketuksissa sikoihin vähintään 60 päivään ennen vientiä, ja - eläimiä ei ole pidetty tiloilla, joilla on todettu Nipah-tautitapauksia viimeisten 60 päivän aikana, ja - eläimille on tehty IgM:n ja IgG:n toteamiseksi ELISA-testi negatiivisin tuloksin toimivaltaisen eläinlääkintäviranomaisen Nipah-taudin vasta-aineen testaamiseksi hyväksymässä laboratoriossa 10 päivän kuluessa viennistä otetusta verinäytteestä. 3 artikla 1. Kielletään kissojen tuonti Australiasta. 2. Poiketen siitä, mitä 1 kohdassa säädetään, kissoja saa tuoda seuraavin edellytyksin: - eläimiä ei ole pidetty tiloilla, joilla on todettu Hendra-tautitapauksia viimeisten 60 päivän aikana, - eläimille on tehty IgM:n ja IgG:n toteamiseksi ELISA-testi negatiivisin tuloksin toimivaltaisen eläinlääkintäviranomaisen Hendra-taudin vasta-aineen testaamiseksi hyväksymässä laboratoriossa 10 päivän kuluessa viennistä otetusta verinäytteestä. 4 artikla Jäsenvaltioiden on muutettava Malesian niemimaan ja Australian suhteen soveltamansa toimenpiteet tämän päätöksen mukaisiksi. Niiden on ilmoitettava tästä komissiolle. 5 artikla Tämä päätös on osoitettu kaikille jäsenvaltioille. Tehty Brysselissä 26 päivänä heinäkuuta 1999. Komission puolesta Franz FISCHLER Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 268, 14.9.1992, s. 54.